Zápisnica zo zasadnutia
Komisie mandátovej, legislatívnoprávnej a kontroly
zo dňa 2. 5. 2012  

Prítomní: JUDr. Šurinová, p. Barkol,  PhDr. Guldan, p. Ošlejšek
Ospravedlnená:  Ing. Bíla

Program:
1.	Otvorenie
2.	Návrh na pomenovanie rozšíreného námestia M. R. Štefánika
3.	Návrh  „Všeobecne  záväzného  nariadenia  mestskej časti Bratislava - Ružinov  č.  .../2012 zo dňa...  o pamätihodnostiach mestskej časti Bratislava – Ružinov“  
4.	Rôzne

1. Otvorenie
Na úvod podpredseda komisie pán Barkol privítal členov komisie a zahájil rokovanie. Skonštatoval, že komisia je uznášaniaschopná a bude pokračovať podľa schváleného programu.  
     Hlasovanie: 	Prítomní: 4		Za: 4		Proti: 0		Zdržal sa: 0

2. Návrh na pomenovanie rozšíreného námestia M. R. Štefánika
Vedúca odboru školstva, kultúry a športu PhDr. Tatiana Krippelová predložila uvedený materiál. 

KMLPaK daný materiál prerokovala a 

- odporúča MZ schváliť názov tak, aby bolo verejné priestranstvo, ktoré v súčasnosti zahŕňa Námestie M. R. Štefánika a územie, ktoré je vymedzené budovami EUROVEA, Starým mostom, Mostom Apollo a riekou Dunaj (parc. č. 9182/2, 9182/9, 9182/11, 9193/577, 9193/6, 9193/586, 9190/2, 9193/203, 9191/1, 9191/2, 9193/7 premenované na Nábrežie M. R. Štefánika. 

     Hlasovanie: 	Prítomní: 4		Za: 4		Proti: 0		Zdržal sa: 0

3. Návrh  „Všeobecne  záväzného  nariadenia  mestskej časti Bratislava - Ružinov  č.  .../2012 zo dňa...  o pamätihodnostiach mestskej časti Bratislava – Ružinov  
Návrh VZN do komisie predložila PhDr. Tatiana Krippelová. 
Pripomienky k VZN predložil aj pán poslanec PhDr. Guldan a doplnil aj zoznam hmotných nehnuteľných pamätihodností obce, ktorý žiadal doplniť do zoznamu.

Komisia uvedený materiál prerokovala: 
-	a berie  na vedomie predložené znenie VZN so zapracovanými pripomienkami komisie

-	a odporúča MZ schváliť VZN  so zapracovanými pripomienkami komisie  
	
     Hlasovanie: 	Prítomní: 4		Za: 4		Proti: 0		Zdržal sa: 0

4. Rôzne
V bode rôzne komisia prerokovala „Návrh Všeobecne   záväzného  nariadenia  mestskej  časti Bratislava - Ružinov č. .../2012 zo dňa ...,   ktorým  sa  mení    a   dopĺňa   Všeobecne  záväzné  nariadenie  mestskej  časti Bratislava  -  Ružinov č. 8/2011 o nájme bytov“ ktorým sa určujú zásady prideľovania bytov vo vlastníctve Mestskej časti Bratislava – Ružinov v bytovom dome na Vietnamskej 41, v Bratislave a ktorým sa určuje doba nájmu v bytoch vo vlastníctve mesta Bratislavy zverených do správy mestskej časti a v obecných bytoch, ktoré sa nachádzajú v dome zverenom do správy mestskej časti.“
Do komisie uvedený materiál predložil zástupca starostu Ing. Vladimír Sloboda a vedúca odboru sociálnych služieb Mgr. Ľubica Karelová.
Komisia MLPaK  materiál prerokovala a:

	berie  na vedomie predložený návrh VZN s pripomienkou:
 V § 10, ods. 2 znie:
„(2) Mestská časť uzavrie s novým žiadateľom nájomnú zmluvu maximálne na obdobie jedného roka s výnimkou žiadateľa podľa § 7 ods. 2 písm. c) tohto nariadenia, s ktorým môže byť uzavretá nájomná zmluva na dobu určitú počas trvania pracovného pomeru nie však dlhšie ako jeden rok. Pokiaľ žiadateľ splnil všetky podmienky tohto nariadenia a všeobecných záväzných právnych predpisov má právo na opakované uzavretie nájomnej zmluvy na nasledujúci rok. V prípade, že opäť splní podmienky tohto nariadenia a všeobecne záväzných právnych predpisov môže s ním uzavrieť mestská časť nájomnú zmluvu na dobu určitú, ktorá neprevýši tri roky. Týmto nie je dotknuté znenie § 10 ods. 1.“ 
		
     Hlasovanie: 	Prítomní: 4		Za: 4		Proti: 0		Zdržal sa: 0

Ďalej v bode rôzne  komisia  prerokovávala aj “Návrh Všeobecne   záväzného  nariadenia  mestskej  časti Bratislava - Ružinov č. .../2012 zo dňa ...,  o výške úhrad, spôsobe určenia a platenia úhrad za poskytovanie sociálnych služieb v zriaďovateľskej pôsobnosti mestskej časti Bratislava  -  Ružinov“.
Daný materiál predložil zástupca starostu Ing. Vladimír Sloboda a vedúca odboru sociálnych služieb Mgr. Ľubica Karelová.
Komisia MLPaK  materiál prerokovala a:

berie  na vedomie predložený návrh VZN, doplnený o  zapracované pripomienky, zo zasadnutia komisie mandátovej, legislatívno-právnej a kontroly zo dňa 23. 4. 2012

     Hlasovanie: 	Prítomní: 4		Za: 4		Proti: 0		Zdržal sa: 0

								JUDr. Daniela Šurinová, v. r.
									      predseda 

Zapísala:  Zeleníková